stanford-oval/wikipedia huggingface dataset:
Tie vapauteen

| Tie vapauteen Paleface & Laulava unioni |
| --- | --- | --- |

Studioalbumin tiedot
 Äänitetty : Raja-Audio Studio, Salo
 Julkaistu: 28. marraskuuta 2019
 Tyylilaji: Työväenlaulu
 Levy-yhtiö: Finalmix Records
Palefacen muut julkaisut
| Luova tuho 2014 | Tie vapauteen 2019 | Autofiktio 2023 |
Tie vapauteen on Palefacen ja Laulavan unionin albumi, joka julkaistiin marraskuun lopussa 2019. Levy sisältää amerikansuomalaisia työväenlauluja. Soundin Asko Alanen antoi albumille arvosanaksi 4/5.
Levyn kappaleista

Kappaleen Pontevat mahat on säveltänyt Oskar Merikanto, ja kyseessä on Pohjois-Pohjanmaan maakuntalaulu, johon tuntematon tekijä on tehnyt uudet sanat. Samoin Hoopon laulu on Merikantoa, kyseessä on kappale Tula tuulan tuli tuli tei!, johon on tehty uudet sanat.
Kappaleen Siispä laulakaa melodia on sävelmä nimeltä “My Old Kentucky Home”, kun taas kappaleessa Säälikää herroja on käytetty melodiaa vanhasta metodistivirrestä. Karvajalan melodia on myös virrestä, jonka alun perin nimeltään Sunlight, Sunlight. Kirkkopotpurissa yhdistyvät saksalainen nuorisolaulu ja ruotsalainen syntymäpäivälaulu Ja må han leva.
Taiteellisia vapauksia on ollut pakko ottaa jonkin verran, sillä tuplajuulaisten lauluissa saattoi olla jopa 40:täkin säkeistöä, eikä sellaisten esittäminen kokonaisina ole nykyaikana mahdollista.
Monet lauluista ovat duurissa, mikä saa niihin aikaan riemullisen tunnelman, ja joukossa on myös rempseitä pilkkaralleja.
Kappalelista

|  |
| --- | --- | --- | --- | --- | --- | --- | --- | --- | --- |
| Nro | Nimi | Sanat | Sävel | Sovitus | Kesto |  |  |  |  |
| 1. | Uniossa on voima (There is Power in a Union) | Joe Hill, suom. tuntematon | Lewis E. Jones | Ossi Peura & Tipi Tuovinen | 3.07 |  |  |  |  |
| 2. | Solidaarisuutta aina (Solidarity Forever) | Ralph Chaplin, suom. tuntematon | trad. | Tipi Tuovinen | 3.12 |  |  |  |  |
| 3. | Maailman proletaarit nouskaa | Joe Hill, suom. tuntematon | Joe Hill | Ossi Peura & Tipi Tuovinen | 4.10 |  |  |  |  |
| 4. | Long Way and Short Way | Tuntematon | Williams/Judge | Tipi Tuovinen | 5.10 |  |  |  |  |
| 5. | Hoopon laulu | Tuntematon | Oskar Merikanto | Ossi Peura | 3.41 |  |  |  |  |
| 6. | Pontevat mahat | Tuntematon | Oskar Merikanto | Tipi Tuovinen | 2.23 |  |  |  |  |
| 7. | Siispä laulakaa | Joe Hill, suom. O.-J. Pellikka | Stephen Foster | Ossi Peura | 4.17 |  |  |  |  |
| 8. | Langenneen laulu | Tuntematon | Garwood Simons |  | 4.52 |  |  |  |  |
| 9. | Säälikää herroja | Nimimerkki Ikki Ikinen = Henry Jokinen | Albert Midlane | Ossi Peura | 3.03 |  |  |  |  |
| 10. | Rikkurin synty | Jack London (trad.?) |  |  | 1.20 |  |  |  |  |
| 11. | Karvajalka | Joe Hill, suom. tuntematon | W. S. Weeden | Tipi Tuovinen | 6.14 |  |  |  |  |
| 12. | Kirkkopotpuri | Tuntematon | trad. | Tipi Tuovinen | 6.18 |  |  |  |  |
| 13. | Lännen lokari | Hiski Salomaa | Hiski Salomaa | Ossi Peura & Tipi Tuovinen | 3.07 |  |  |  |  |
Muusikot

Paleface, laulu ja akustinen kitara
Tipi Tuovinen, kontrabasso
Ossi Peura, charango
Harri Kuusijärvi, haitari
Anssi Nykänen, rummut
Muusikot > Vierailijat

Helsingin työväen naiskuoro Elegia johtajanaan Anna Karjula (kappaleet 3, 7, 8, 9), solisti raidalla 9 Kaisu Säynevirta
Janne Toivonen, trumpetti ja kornetti (kappaleet 1, 10, 12)
Antti Hynninen, poikkihuilu ja alttosaksofoni (kappaleet 1, 10, 12)
Juho Viljanen, pasuuna ja tuuba (kappaleet 1, 10, 12)
Miihkali Jaatinen, banjo ja banjosovitukset (kappaleet 2, 3, 4, 10, 11)
Tuotanto

Tuottaja: Tipi Tuovinen
Äänitys, miksaus ja masterointi: Kari Laaksonen
Studio: Raja-Audio Studio, Meriniitty, Salo (Naiskuoro Elegia, perkussiot, banjo ja osa vokaaleista: Cold Creek Recording Studios, Vantaa; puhaltimet: Vintage Music Corner, Vantaa; flyygeli: Kallio-Kuninkala, Vantaa)
Kansi: Amerikansuomalaisen Tie Vapauteen -lehden kannen (marraskuu 1930) pohjalta Karri Miettinen & Jani Tolin
Kansien taitto ja graafinen suunnittelu: Jani Tolin
Aiheesta muualla

Paleface ja Laulava Unioni herättivät henkiin amerikansuomalaisten protestilaulut sadan vuoden takaa Ylen artikkeli Palefacen ja Laulavan unionin levystä]
Saijaleena Rantanen: Suomalaisten “tuplajuulaisten” laulut
USCYBERCOM

U.S. Cyber Command (USCYBERCOM) on Yhdysvaltain puolustusministeriön alainen asevoimien sotatoimialueen päämaja (COCOM; Unified Combatant Command).
USCYBERCOM suunnittelee, koordinoi ja ohjaa puolustushallinnon tietoverkkojen toimintaa ja puolustusta. Tehtävänä on myös valmistautua ja suunnitteilla sotilaallisia kyberoperaatioita, jotta varmistetaan Yhdysvaltain ja liittoutuneiden toimikyky.
U.S. Cyber Command (USCYBERCOM) sijaitsee Fort Meadessa, Marylandin osavaltiossa. Se on Yhdysvaltain 10. sotatoimialueen päämaja. Kenraali Keith Alexander nimitettiin vuonna 2009 johtamaan U.S. CYBERCOM -yksikköä, joka vastaa Yhdysvaltojen sotilaallisista kyberoperaatioista.
Yksiköt

2nd Army - U.S. Army Cyber Command (ARCYBER)
24th Air Force - Air Forces Cyber (AFCYBER)
U.S. Tenth Fleet - Fleet Cyber Command (FLTCYBER)
U.S. Marine Corps Forces Cyberspace Command (MARFORCYBER)
Aiheesta muualla

https://www.cybercom.mil
Turing Pharmaceuticals

| Turing Pharmaceuticals |
| --- | --- |
Perustettu:  helmikuussa 2015
Perustaja:  Martin Shkreli
Toimitusjohtaja:  Ron Tilles
Kotipaikka:  New York City ja Zug
Tuotteet:  Vecamyl, Daraprim
Kotisivu:  turingpharma.com
Infobox OKVirheellinen NIMI-arvo: 
Turing Pharmaceuticals on yhdysvaltalainen lääketeollisuuden yritys. Turingin toimitusjohtajana toimi Martin Shkreli. Helmikuussa 2015 perustetun Turingin pääkonttori sijaitsee New Yorkissa. Turing nousi julkisuuteen syksyllä 2016, kun yritys oli nostanut Daraprim-nimisen lääkkeen hintaa elokuussa 5000 prosentilla 13,5 dollarista tabletilta 750 dollariin tabletilta. Turingilla on kaksi myynnissä olevaa tuotetta: Daraprim ja Vecamyl. Yritys on nimetty tietokonepioneerin Alan Turingin mukaan.
Aiheesta muualla

Turing Pharmaceuticalsin kotisivut (englanniksi)
Ugine

| Ugine |
| --- | --- |

 vaakuna
 Ugine
 Koordinaatit: 45°45′12″N, 6°25′14″E 
Valtio:  Ranska
Alue:  Auvergne-Rhône-Alpes
Departementti:  Savoie
Arrondissementti:  Albertville
Pinta-ala:  
 – Kokonaispinta-ala:  57,4 km²
Väkiluku (2013):  7 019
 – Väestötiheys:  122,4 as./km²
 
 Kunnan kotisivut 
Infobox OKVirheellinen NIMI-arvo: 
Ugine on kunta itäisessä Ranskassa Savoien departementissa Auvergne-Rhône-Alpesin alueella.
Talous

Kaupungilla on pitkät perinteet terästeollisuudessa. Siellä toimivia metalliyhtiöitä ovat Ugitech (Teräs), Areva NT (Zirkonium) ja Timet (Titaani).
Aiheesta muualla

Kuvia tai muita tiedostoja aiheesta Ugine Wikimedia Commonsissa
Tyrkisk Peber

Turkinpippuri-makeisia
Tyrkisk Peber ('turkinpippuri') on Fazerin makeistehtaan valmistama makeinen, jossa on paksu ja kova musta kuori ja sisällä salmiakkijauhetta.
Historiaa

Tyrkisk Peberin keksi vuonna 1976 tanskalainen makeismestari Per Fjelsten, ja seuraavana vuonna sitä alettiin valmistaa hänen perheyhtiössään Perellyssä (Fjelstenin vaimon nimi oli Elly, ja yhtiön nimi oli heidän etunimiensä yhdistelmä). Valmistus jatkui Perellyssä aina 1990-luvulle saakka, jolloin yritys siirtyi Fazerin omistukseen. Lappeenrannassa Turkinpippuria alettiin valmistaa vuonna 1996.
Suomen Salmiakkiyhdistys palkitsi Turkinpippureiden keksijän Per Fjelstenin hänen elämäntyöstään Salmiakki Finlandia 2007 -palkinnolla.
Tuoteperhe

Tyrkisk Peber -tuoteperheeseen kuuluu makeisten lisäksi muun muassa tikkareita,  lakritsitankoja ja täysksylitolipurukumia. Makeisesta on myös miedompia vaihtoehtoja, joiden väri poikkeaa alkuperäisestä.
Perelly valmisti aikoinaan Turkinpippuria myös jauheena.
Alkolla on valikoimassaan Turkinpippurilla maustettu Hot Shot -votka. Turkinpippuria käytetään toisinaan myös salmiakkikoskenkorvan raaka-aineena.
Kemialliset ominaisuudet

Turkinpippuri-makeiset ovat hygroskooppisia, minkä takia ne avonaiseen pussiin jätettyinä imevät itseensä kosteutta ilmasta ja liimaantuvat parin päivän aikana toisiinsa.
Aiheesta muualla

Tyrkisk Peber (Arkistoitu – Internet Archive)
Turkinpippureita on saatavina myös erimakuisina, kuten kuvan Hot&Sour.
USC Landhaus Wien

| USC Landhaus Wien |
| --- | --- |
Perustettu:  1968
Kaupunki:  Wien, Itävalta
Sarja:  ÖFB Frauen-Bundesliga
Sarjataso:  1.
Infobox OKNimi-testi OK: 
USC Landhaus Wien on itävaltalainen jalkapalloseura, jonka kotipaikka on Wien. USC Landhaus Wien pelaa naisten pääsarjatasolla, ÖFB Frauen-Bundesligassa. Edustusjoukkue on nykyään yhteinen FK Austria Wienin kanssa.
Historia

USC Landhaus Wien perustettiin 1968. Itävallassa ei tuolloin ollut vielä vastustajia ja joukkue kävi pelaamassa muun muassa Neuvostoliitossa. Naisten sarja perustettiin 1972 ja heti ensimmäisellä kaudella USC Landhaus sijoittui toiseksi. Seuraavalla kaudella seura voitti ensimmäisen mestaruutensa, joita sillä on nykyään 12. Ensimmäisen Itävallan cupin USC Landhaus voitti 1973 ja cup-mestaruuksia sillä on yhteensä 11. Seura on Itävallan menestynein.
Saavutukset

Itävallan mestaruus (12)
1974, 1976, 1978, 1981, 1982, 1983, 1988, 1989, 1995, 1997, 2000, 2001
Itävallan cupin voitto (11)
1973, 1975, 1976, 1980, 1986, 1987, 1988, 1997, 2000, 2001, 2002
Aiheesta muualla

Virallinen sivusto (saksaksi)
USK Praha

| USK Praha |
| --- | --- |

Liiga:  NBL
Perustettu:  1953
Areena:  Hala Folimanka
Kotipaikka:  Praha, Tšekki
Värit:           
Mestaruudet:  miehet:  1× Cup-voittajien cup  3× Tšekin mestaruus  11× Tšekkoslovakian mestaruus 
Kotisivu:  uskpraha.cz
USK Praha on tšekkilainen koripalloseura Prahan kaupungista.
Vuosina 1959–1991 Slavia VŠ Prahana tunnettu USK Praha oli 1960-luvun eurooppalaisia suurseuroja: se sijoittui hopealle Euroliigassa vuonna 1966, voitti vuonna 1969 Euroopan cup-voittajien cupin ja sijoittui vuonna 1968 samassa kilpailussa toiseksi. Seura voitti myös 11 Tšekkoslovakian mestaruutta. Tšekkoslovakian jakaantumisen jälkeen USK Praha on voittanut Tšekin mestaruuden kolmesti. Suomalaispelaajista seuraa on edustanut Alexander Madsen.
Naisten edustusjoukkue ZVVZ USK Praha on myöskin nauttinut suurta menestystä.
Aiheesta muualla

Joukkue eurobasket.com-sivustolla (englanniksi)
Seuran verkkosivut (tšekiksi)
Turbo (elokuva)

| Turbo |
| --- | --- |

Ohjaaja:  David Soren
Käsikirjoittaja:   Darren Lemke  Robert D. Siegel  David Soren 
Tuottaja:  Lisa Stewart
Säveltäjä:  Henry Jackman
Kuvaaja:  Chris Stover
Pääosat:   Ryan Reynolds  Paul Giamatti  Michael Peña  Snoop Dogg  Maya Rudolph  Michelle Rodriguez  Samuel L. Jackson 
Valmistustiedot
Valmistusmaa:  Yhdysvallat
Tuotantoyhtiö:  DreamWorks Animation
Levittäjä:  InterCom 20th Century Studios
Ensi-ilta:   17. heinäkuuta 2013 (Yhdysvallat)  18. lokakuuta 2013 (Suomi) 
Kesto:  96 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Turbo on Yhdysvalloissa 17. heinäkuuta ja Suomessa 18. lokakuuta 2013 ensi-iltansa saanut yhdysvaltalainen 3D-tietokoneanimaatioelokuva. Elokuva kertoo Turbo-nimisen etanasta, jonka tavoitteena on osallistua Indianapolis 500 -kilpailuun ja olla maailman nopein etana.
Ääninäyttelijät

| 0 | 1 | 2 | 3 |
| --- | --- | --- | --- |
| Englanninkielinen ääni | Englanninkielinen rooli | Suomenkielinen ääni | Suomenkielinen rooli |
| Ryan Reynolds | Turbo | Petrus Kähkönen | Turbo |
| Paul Giamatti | Chet | Arttu Wiskari | Chet |
| Michael Peña | Tito | Tuomas Uusitalo | Tito |
| Samuel L. Jackson | Whiplash | Jukka Rasila | Piiskuri |
| Bill Hader | Guy Gagne | Pasi Ruohonen | Gas |
| Snoop Dogg | Smoove Move | Reino Nordin | Softis |
| Ben Schwartz | Skidmark | Santtu Karvonen | Luisu |
| Ken Jeong | Kim Ly | Antti Luusuaniemi | Liu |
| Michelle Rodriguez | Paz | Kristiina Wheeler | Paz |
| Maya Rudolph | Burn | Rinna Paatso | Bööna |
| Luis Guzmán | Angelo | Sasu Moilanen | Angelo |
| Richard Jenkins | Bobby | Antti Pääkkönen | Bobby |
| Michael Patrick Bell | White Shadow | Jarmo Mäkinen | Vaalea Varjo |

Muissa rooleissa Rinna Paatso, Santtu Karvonen, Jarmo Mäkinen, Antti Pääkkönen, Minna Kuukka, Tuomas Enbuske, Erkki Mustakari, Oskari Saari, Kimmo Blom, Erik Carlson, Markus Bäckman, Juhani Rajalin, Katja Aakkula, Susa Saukko, Aksu Palmén, Kari Tamminen, Jani Alkio, Annamari Metsävainio, Ralf Öhberg, Vaula Hyry, Markus Degerman, Anu Ahonen, Tiia-Riikka Vuorinen ja Magnus Axberg.
Arvostelut

Episodi antoi elokuvalle kolme tähteä viidestä kuvaillen elokuvan olevan ympäristöltään DreamWorksin muiden elokuvien kaltainen. Filmaatikko kritisoi elokuvaa sen huumorin puutteesta ja antoi elokuvalle kaksi tähteä.
USS Porter

USS Porter voi tarkoittaa seuraavia Yhdysvaltain laivaston aluksia:
USS Porter (TB-6), Porter-luokan torpedovene
USS Porter (DD-59), Tucker-luokan hävittäjä
USS Porter (DD-356), Porter-luokan hävittäjä
USS Porter (DD-800), Fletcher-luokan hävittäjä
USS Porter (DDG-78), Arleigh Burke -luokan ohjushävittäjä.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”USS Porter”, voi hakea sivunnimihaulla, laajalla sivunnimihaulla tai tekstihaulla.
Tuula Yrjölä

Tuula Yrjölä vuonna 2020.
Tuula Johanna Yrjölä (s. 14. toukokuuta 1962 Helsinki) on suomalainen diplomaatti. Hän on ollut 1.10.2016 alkaen Euroopan turvallisuus- ja yhteistyöjärjestö Etyjin Tadžikistanin-toimiston päällikkö, johon tehtävään hänet nimitti Etyjin vuoden 2016 puheenjohtajamaa Saksa. Hän oli sitä ennen Suomen suurlähettiläs Kairossa vuodesta 2013 lähtien. Hän aloitti ulkoministeriön palveluksessa vuonna 1982.
Yrjölä on aiemmin toiminut Keski-Aasian kiertävänä suurlähettiläänä ja Itä-Euroopan ja Keski-Aasian yksikön päällikkönä ja palvellut Suomen edustustoissa New Yorkissa, Moskovassa ja Kiovassa.
Euroopan turvallisuus- ja yhteistyöjärjestön Etyjin pääsihteeri Thomas Greminger on nimittänyt suurlähettiläs Tuula Yrjölän Etyjin konfliktinestokeskuksen päälliköksi ja pääsihteerin sijaiseksi vuoden 2020 alusta lähtien. Kyseessä on merkittävä tehtävä Wienissä sijaitsevassa Etyj-sihteeristössä.
Tuula Yrjölän isä oli ulkoasianneuvos ja suurlähettiläs Eero Yrjölä.
Ute Noack

| Mitalit> Maa:   Itä-Saksa.Naisten maastohiihto.MM-kilpailut  | Mitalit> Maa:   Itä-Saksa.Naisten maastohiihto.MM-kilpailut  | Mitalit> Maa:   Itä-Saksa.Naisten maastohiihto.MM-kilpailut  | Maa:   Itä-Saksa> Naisten maastohiihto. |
| --- | --- | --- | --- |
|  Pronssia | Seefeld 1985 | 4×5 km viesti |  |
Ute Noack (myöh. Lindner, s. 27. joulukuuta 1961 Annaberg-Buchholz, Saksi, Saksan demokraattinen tasavalta) on saksalainen maastohiihtäjä, joka aktiiviurallaan edusti DDR:ää ja seuratasolla SC Traktor Oberwiesenthalia.
Noack hiihti ankkuriosuuden Itä-Saksan joukkueessa, joka saavutti MM-pronssia 4 × 5 kilometrin viestissä Seefeldissä 1985. Hän sijoittui samoissa kilpailuissa 20 kilometrillä 11:nneksi ja 10 kilometrillä 17:nneksi. Sarajevon olympialaisissa 1984 hän oli 5 kilometrillä kahdeksas, 10 kilometrillä viidestoista, 20 kilometrillä kahdeksastoista ja viestissä kahdeksas.
Noack sijoittui maailmancupin kokonaiskilpailussa kuudenneksi kaudella 1984−1985. Hän saavutti tuolla kaudella myös parhaan osakilpailusijoituksensa oltuaan neljäs Klingenthalin 10 kilometrillä ja Nové Měston 5 kilometrillä.
USF Pro 2000 Championship

| USF Pro 2000 Championship |
| --- | --- |
  USF Pro 2000 Championship -kausi 2024 

Järjestäjä:  United States Auto Club
Luokka:  avopyöräiset
Maa:   Yhdysvallat
Ensimmäinen kausi:  1991
Valmistajia:  Tatuus
Moottoreiden valmistajat:  Mazda
Rengasvalmistaja(t):  C Continental
Kuljettajien mestari:   Lochie Hughes
Tallien mestari:   Pabst Racing
Star Mazda sarjan auto vuonna 2009
USF Pro 2000 Championship (aiemmin tunnettu nimillä Star Mazda Championship, Pro Mazda Championship ja Indy Pro 2000 Championship) on yhdysvalloissa ajettava formulasarja. Sarja perustettiin vuonna 1991. Sarjassa ajetaan Formula Mazda-luokan autoilla ja Mazdan moottoreilla. Renkaat toimittaa Goodyear. Sarjassa jaetaan pisteitä 35 parhaalle järjestyksessä 44, 40, 37, 34, 32, 30 ... 1.
Sarja toimii nykyään yhteistyössä IndyCar-sarjan kanssa.
Mestarit

| Kausi> Star Mazda Championship | Kuljettaja> Star Mazda Championship |
| --- | --- |
1991:  Mark Rodriguez
1992:  Chuck West
1993:  Ben Massey
1994:  Brad Loehner
1995:  Mark Rodriguez
1996:  Rich Stephens
1997:  Tony Buffomante
1998:  Ian Lacy
1999:  Joey Hand
2000:  Bernardo Martinez
2001:  Scott Bradley
2002:  Guy Cosmo
2003:  Luis Schiavo
2004:  Michael McDowell
2005:  Raphael Matos
2006:  Adrian Carrio
2007:  Dane Cameron
2008:  John Edwards
2009:  Adam Christodoulou
2010:  Conor Daly
2011:  Tristan Vautier
2012:  Jack Hawksworth
Pro Mazda Championship
2013:  Matthew Brabham
2014:  Spencer Pigot
2015:  Santiago Urrutia
2016:  Aaron Telitz
2017:  Victor Franzoni
2018:  Rinus VeeKay
Indy Pro 2000 Championship
2019:  Kyle Kirkwood
2020:  Sting Ray Robb
2021:  Christian Rasmussen
2022:  Louis Foster
USF Pro 2000 Championship
2023:  Myles Rowe
2024:  Lochie Hughes
Täydennysvalkuainen

Täydennysvalkuainen on kotieläinten nurmi- ja viljarehuun perustuvaan ruokintaan lisättävää, usein palkoviljoista saatavaa valkuaisrehua. Täydennysvalkuainen on yleensä soijasta, rypsistä tai rapsista tiivistettyä rehua. Omavaraisuusaste täydennysvalkuaisessa on noin 20 % (2020).selvennä
Suurin osa Suomessa viljellystä kasviperäisestä valkuaisesta saadaan joko viljasta tai nurmesta. Viljojen valkuaispitoisuudet ovat pieniä verrattuna esimerkiksi soijaan, mutta käytetyn viljan määrä on suuri. Nurmet ovat jopa viljaakin tärkeämpi valkuaisen lähde märehtijöiden ruokinnassa.
Tunturi Super Sport

Tunturi Super Sport on turkulaisen Tunturin mopotehtaan viimeisiä mopomalleja. Tullessaan markkinoille vuonna 1977 se jatkoi urheilumopojen perinnettä korvaamalla Tunturi Sport -mallin. Rajun näköinen urheilumopo tyyppihyväksyttiin vuonna 1976. Mopossa oli innovatiivinen kaksoisputkikehtorunko, joka teki ajettavuuden Sport- mallia paremmaksi. Moottorina toimi ajoviimajäähdytteinen ja 4- vaihteinen Puch VZ50 N4, joka 1,5 hevosvoimallaan ja reippaalla alakierrosväännöllään keräsi paljon kehuja. Moottori poikkesi hieman edeltäjämalli Sportista, muun muassa sylinterissä oli valurautaholkki ja sylinteri oli kevytmetallia. Täten sylinterin pystyi tarvittaessa porauttamaan. Myös kaasutin oli vaihtunut. Kaasuttimen kiinnitys oli värinävaimennettu. Tunturi Super Sportin lähisukulainen oli Tunturi Trial, joka soveltui vielä paremmin maastoajoon. Tunturi DX oli Super Sportin katuversio, joka erosi Super Sportista muovisten katteiden ja neliönmuotoisen lampun takia. Tunturi Super Sportia valmistettiin vuosina 1977-1987, kunnes Puch-moottorien valmistus loppui. Super Sportia paranneltiin pienin muutoksin valmistusaikanaan, mm etuhaarukka vaihtui kahteen otteeseen. Runkoa muutettiin hieman 80 luvulla uudelle istuimelle sopivaksi.
Tekniset tiedot

Moottorin merkki & malli: Puch VZ50N4

Moottorin tyyppi: 2-tahti

Jäähdytys: Ilma

Iskutilavuus: 49 cm3

Sylinterin halkaisija: 38 mm

Iskun pituus: 43 mm

Puristussuhde: 8,5:1

Suurin teho: 1,1/5000 kW/r/min

Kaasuttimen merkki & malli: Bing 85/11

Pääsuutin: 50-52

Bensasekoitus: 2,50%

Bensatankin tilavuus: 6,5 litraa

Kytkin: Öljykylvyssä toimiva monilevy

Vaihteet: 4

Sytytysjärjestelmä: Kärjellinen magneetto

Jännite: 6 V

Sytytysennakko: 2,0 mm

Katkojan kärkiväli: 0,4 mm

Sytytystulppa: NGK b6hs

Sytytystulpan kärkiväli: 0,5 mm

Akku: -

Pituus: 1850 mm

Akseliväli: 1230 mm

Maavara: 210 mm

Eturengas: 2,25 x 19, paine 2-2,25 bar

Takarengas: 2,75 x 17, paine 2-2,25 bar

Sytytystulpan kiristysmomentti: 10 Nm

Sylinterikannen kiristysmomentti: 10 Nm

Voiteluaineet: 2-tahtiöljy Mobil 2-stroke special, Mobil 2-T

Vaihteistoöljy: Moottoriöljy W/30 kesällä/talvella

Etuhaarukkaöljy: Mobil fork fluid

Vaijerien voiteluöljy: Mobil bike lube

Ketjurasva: Mobil synthetic chain lube

Pyöränlaakerien rasva: Mobilgrease MP tai HP
Paino: 49 kg
Aiheesta muualla

http://picasaweb.google.fi/amary.ry/SuperSportit#%5Bvanhentunut+linkki%5D
Täydennysrakentaminen

Täydennysrakentamisella tarkoitetaan rakentamista nykyisen yhdyskuntarakenteen osaksi tai sen välittömään läheisyyteen. Siitä voidaan käyttää myös käsitteitä yhdyskuntarakenteen tiivistäminen ja eheyttäminen. Täydennysrakentaminen eroaa uusien alueiden rakentamisesta siten, että täydentäminen kohdistuu olemassa oleville alueille hyödyntäen samalla valmista yhdyskuntarakennetta ja palveluverkkoa. Täydentäminen voi tarkoittaa yhtä lisärakennusta tai laajempaa uudistamista, kuten esimerkiksi kaupunginosan kadunvarsialueiden tehokkaampaa rakentamista. Lisärakentaminen tarkoittaa tonttikohtaista täydennysrakentamista, joko erillistä uudisrakennusta tai vanhan rakennuksen laajentamista. Kaupunkimaisilla alueilla rakentaminen on nykyisin etupäässä olevan kaupunkirakenteen täydentämistä, kun se 1900-luvun loppupuoliskolla oli uusien asuinalueiden toteuttamista ja sitä ennen keskustojen rakentamista.
Arkkitehtuurin tutkija Olli-Paavo Koponen analysoi vuonna 2006 julkaistussa väitöskirjassaan täydennysrakentamishankkeita Suomessa, Saksassa, Sveitsissä ja Italiassa. Hän tuli johtopäätökseen, että modernistista ja universaalia täydennysrakentamista olisi entistä enemmän täsmennettävä paikan erityisyyteen pohjautuvalla arkkitehtuurilla, joka sitoutuu paremmin paikalliseen historian, kulttuuriin, rakennusperintöön, topografiaan, ilmastoon ja rakennustypologiaan.
Notkea Rotta

| Notkea Rotta |
| --- | --- |

Tiedot
Tyylilaji:  rap, kokeellinen
Kotipaikka:  Itä-Helsinki Kontula
Laulukieli:  suomi
Jäsenet:  Notkea Rotta   Rautaperse/Komisario Jyrkkä   Rohtori Laine  
Entiset jäsenet:  Meno-Anu  
Levy-yhtiö:  Karelia Records, 2002   Monsp Records, 2005–  
Infobox OKNimi-testi OK: 
Notkea Rotta on itähelsinkiläinen rap-yhtye. Yhtyeen muodostavat sen keulahahmo Notkea Rotta (oikealta nimeltään Mikko Sarjanen, s. 16.1.1975), Rautaperse (oikealta nimeltään Severi, sukunimi ei tiedossa) ja Rohtori Laine. Yhtyeen naispuolinen jäsen Meno-Anu (oikealta nimeltään Maria Järvenhelmi, s. 14 kesäkuuta 1975) jätti yhtyeen sittemmin. Notkean Rotan sanoituksissa parodioidaan itähelsinkiläisyyttä ja hip hop -kulttuuria. Keskeisen roolin sanoituksissa saa rikollinen elämä, huumeet ja yhteenotot poliisin kanssa.
Historia > 2002–2006: Alku-ura

Notkean Rotan esikoisjulkaisu Panokset piippuun, pöhinät pönttöön julkaistiin Karelia Recordsin kautta 30. elokuuta 2002. Albumilta julkaistu single "Pöhinää" nousi parhaimmillaan Suomen virallisen singlelistan sijalle 16. Kappaleesta on julkaistu myös musiikkivideo. "Pöhinää" -kappale oli tarkoitettu alun perin joululahjaksi Notkean Rotan ja Rautaperseen ystävälle. Yhtyeen toinen julkaisu Kaupungin vauhdissa - EP julkaistiin elokuussa 2004. Se nousi Suomen virallisen singlelistan 18. sijalle. EP julkaistiin Monsp Recordsin kautta CD:nä sekä vinyylinä. Notkean Rotan toinen pitkäsoitto Itä meidän julkaistiin vuonna 2005 ja se nousi Suomen virallisen albumilistan sijalle 16. Myös tämän albumin julkaisi Monsp CD:n lisäksi vinyylinä.
Historia > 2007–2010: Kokeellinen linja ja Notkean Rotan soolo

Notkea Rotta julkaisi kolmannen pitkäsoittonsa Kontula – Koh Phangan All Night Long Monsp Recordsin kautta 24. lokakuuta 2007. Albumi nousi 35. sijalle Suomen virallisella albumilistalla ja sen kappaleista "Sadistiset fabiot" ja "Lomalla" on julkaistu musiikkivideot. Kontula – Koh Phangan All Night Long on tyyliltään kokeellisempaa, kuin yhtyeen aikaisempi materiaali ja myös se julkaistiin vinyylinä.
Yhtyeen keulahahmo Notkea Rotta julkaisi Notkea maa -nimisen sooloalbumin Monsp Recordsin kautta 26. toukokuuta 2010. Albumi ylsi Suomen virallisen albumilistan 43. sijalle ja pysyi siellä viikon. Albumin kappaleesta "Syö! Juo! Nai!" julkaistiin myös musiikkivideo. Myös tämä albumi jatkoi kokeellista linjaa.
Notkea Rotta -artisti vieraili myös SMC Lähiörottien lokakuussa 2010 julkaistulla "Lähiörotat skujaa" -musiikkivideolla. Hän oli myös Puukko-B:n ja Rohtori Laineen kanssa mukana rap-artisti Retaleen musiikkivideolla "Prepaidjäbä". Video julkaistiin kesällä 2011.